Diari Oficial de la Generalitat Valenciana


Sumari del DOGV 5545, del 29-06-2007 (2007/8117)

RESOLUCIÓ de 19 de juny de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació de la Pròrroga de l'Acord Administratiu de col?laboració entre el Ministeri de l'Interior i la Comunitat Valenciana, en matèria policial.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5545

Data del DOGV
:   29-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8117


Data del document
:   19-06-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * administració central
    * policia

RESOLUCIÓ de 19 de juny de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació de la Pròrroga de l'Acord Administratiu de col'laboració entre el Ministeri de l'Interior i la Comunitat Valenciana, en matèria policial. [2007/8117]  
Subscrita, després de la tramitació prèvia reglamentària, entre el Ministeri de l'Interior i la Generalitat, el 24 d'abril de 2007, una Pròrroga de l'Acord Administratiu de col·laboració entre el Ministeri de l'Interior i la Comunitat Valenciana en matèria policial, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada Pròrroga, que ha quedat inscrita en el Registre de Convenis amb el número 0825/007, i que figura com a annex d'esta resolució.  
València, 19 de juny de 2007.- La directora general de Relacions amb les Corts i Secretariat del Govern: Angélica Such Ronda.  
Madrid, 24 d'abril de 2007  
REUNITS  
D'una banda, el Molt Honorable Sr. Francisco Camps Ortiz, president de la Generalitat, en representació del Consell.  
D'una altra, l'Excel·lentíssim Sr. Alfredo Pérez Rubalcaba, ministre de l'Interior, que actua en nom i representació de l'administració General de l'Estat - Ministeri de l'Interior- .  
Intervenen els citats en la representació i amb les facultats que els seus respectius càrrecs els confereixen, i es reconeixen, recíprocament, capacitat i legitimació per a atorgar i signar el present Acord de col·laboració, suficients en dret per a formalitzar-lo, amb la finalitat que tot seguit es ressenya, i en virtut d'això fer les següents  
MANIFESTACIONS  
I. L'Estatut d'Autonomia de la Comunitat Valenciana preveu en l'article 55 la possibilitat de crear una policia autònoma de la Comunitat Valenciana.  
II. La Llei Orgànica 2/1986, de 13 de març, de Forces i Cossos de Seguretat, en l'article 37.1 disposa que les comunitats autònomes, en els Estatuts de les quals estiga previst, podran crear cossos de Policia per a l'exercici de les funcions de vigilància i protecció, a què es refereix l'article 148.1.22 de la Constitució Espanyola.  
En el mateix article, en l'apartat 2, es determina que les comunitats autònomes que no feren ús de la possibilitat prevista en l'apartat 1, podran exercir les funcions enunciades en l'article 148.1.22 de la Constitució, de conformitat amb l'article 47 d'aqueixa Llei, pel que s'estableix l'adscripció d'unitats del Cos Nacional de Policia a les comunitats autònomes.  
III. El Reial Decret 221/1991, de 22 de febrer, regula l'organització de les unitats del Cos Nacional de Policia adscrites a les comunitats autònomes i estableix les peculiaritats del règim estatutari del seu personal.  
IV. Per tant, el vint-i-dos de juny de mil nou-cents noranta-dos, es va instrumentar l'Acord administratiu de col·laboració entre el Ministeri de l'Interior i la Comunitat Valenciana en matèria policial, que ha sigut renovat en distintes ocasions, i s'ha creat i adscrit una Unitat del Cos Nacional de Policia de la Comunitat Valenciana, per l'Orde de 16 de setembre de 1992, del Ministeri de l'Interior.  
V. Els representants d'ambdues administracions consideren convenient prosseguir aquesta col·laboració en matèria policial, en el marc dels principis constitucionals de coordinació i col·laboració, per tal d'aconseguir una major eficàcia i eficiència en la gestió de les competències en matèria de seguretat pública, i comprometre's durant la vigència del present a negociar un nou Conveni.  
Per a això, de conformitat amb el que preveuen la Constitució Espanyola, l'Estatut d'Autonomia, la Llei Orgànica 2/1986, de 13 de març, de Forces i Cossos de Seguretat i el Reial Decret 221/1991, de 22 de febrer, i en el marc del que disposa l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el Ministeri de l'Interior i la Comunitat Valenciana convenen a instrumentar el present Acord administratiu de col·laboració, d'acord amb la següent  
ESTIPULACIÓ  
Primera  
Es prorroga l'Acord administratiu de col·laboració entre el Ministeri de l'Interior i la Generalitat en matèria policial, subscrit el 22 de juny de 1992, de conformitat amb l'estipulació setzena d'aquest i amb les modificacions que resulten de l'Acord de pròrroga de 5 de novembre de 2002, pel període d'una any, prorrogable per mutu acord d'ambdues parts.  
El president de la Generalitat   
Francisco Camps Ortiz   
El ministre de l'Interior  
Alfredo Pérez Rubalcaba